
	
Stolárstvo u Kunaja, s.r.o.
IČO: 36 478 881, so sídlom 1169 Štrba - Tatranská Štrba 059 41,
zapísaná v Obchodnom registri Okresného súdu Prešov, 
oddiel: Sro, vložka číslo: 13416/P 





Kúpna zmluva
uzatvorená podľa § 409 a nasl. zákona č.  513/1991 Zb. Obchodný zákonník (ďalej aj “ObZ“)
(ďalej aj „Zmluva“)


Predávajúci:    	                 	
Obchodné meno		:	Stolárstvo u Kunaja, s. r. o.
Sídlo				:	1169 Štrba - Tatranská Štrba 059 41
IČO				:	36 478 881
DIČ				:	2020016625
IČ DPH			:	SK2020016625
Registrácia			:	Obchodný register Okresného súdu Prešov, oddiel: Sro, vložka č. 13416/P
Bankové spojenie		:	ČSOB
Číslo účtu			:	SK04 7500 0000 0040 0706 2990
Zastúpenie			:	Martin Smoleňák, konateľ

		Kontakty:		
	Technik merania a prípravy okien a dverí do výroby:
	0917 832 999
0908 317 106
	meranie@kunaj.sk
koordinator@kunaj.sk

	Technik prípravy a koordinácie montáži:	
	0918 791 269
	servis@kunaj.sk

	Technik servisu a technickej podpory:	
	0918 791 269
	servis@kunaj.sk

	Ekonomické oddelenie:	
	052 7791 210
	uctovnictvo1@kunaj.sk


	
		(ďalej aj „predávajúci“)
					
			          

Kupujúci:  	
Obchodné meno		:	 {{Objednavatel}}
Sídlo/Miesto podnikania	:	 {{AdresaObjednavatela}}
IČO				:	 {{ICO}}
DIČ				:	 {{DIC}}
IČ DPH			:	 {{ICDPH}}
Registrácia			:	Obchodný register Okresného súdu {{RegisterSud}},oddiel:{{RegisterOddiel}},vložka č. {{RegisterVlozka}}
					Živnostenský register {{ZivnostRegister}}, číslo živnostenského oprávnenia {{ZivnostCislo}}
Telefonický kontakt		:	 {{Telefon}}
Email				:	 {{Email}}
Zastúpenie		   :           {{Zastupeny}}


(ďalej aj „kupujúci“)

	
Článok I
Úvodné ustanovenia
1. Pre vylúčenie všetkých pochybností sa zmluvné strany dohodli, že neoddeliteľnou súčasťou tejto Zmluvy sú všeobecné obchodné podmienky predávajúceho (ďalej aj „VOP“), ktoré sú prílohou č. 1 tejto Zmluvy. Napriek tomu, že VOP sú na samostatnej listine, VOP tvoria súčasť tejto Zmluvy a v súlade s ustanovením § 273 ObZ priamo upravujú práva a povinnosti strán. Kupujúci vyhlasuje, že si riadne prečítal a prevzal jeden rovnopis VOP a že s nimi bez výhrad súhlasí, čo potvrdzuje svojím podpisom na tejto Zmluve. 
2. VOP nadobúdajú vo vzťahu ku kupujúcemu platnosť a účinnosť (i) dňom ich podpisu zo strany kupujúceho alebo (ii) dňom uzatvorenia Zmluvy, ak kupujúci VOP nepodpísal. VOP majú rámcový charakter a preto sa uzatvárajú vždy na dobu neurčitú, t.j. vzťahujú sa na všetky právne vzťahy predávajúceho a kupujúceho v súvislosti s dodaním akéhokoľvek tovaru alebo diela zo strany predávajúceho kupujúcemu, t.j. aj na právne vzťahy predávajúceho a kupujúceho v súvislosti s dodaním iného tovaru resp. diela ako tovaru podľa tejto Zmluvy, a to aj v budúcnosti.
3. Pre vylúčenie všetkých pochybností, zmluvné strany podpisom Zmluvy potvrdzujú, že ustanovenia Zmluvy majú prednosť pred VOP; to neplatí ak Zmluva výslovne stanovuje, že VOP majú prednosť pred ustanoveniami Zmluvy.
4. Pre vylúčenie všetkých pochybností, v prípade rozporov medzi textom Zmluvy a prílohami Zmluvy, majú prednosť ustanovenia Zmluvy. 


Článok II
Predmet kúpnej zmluvy a tovar
1. Predmetom tejto Zmluvy je záväzok predávajúceho dodať kupujúcemu tovar uvedený v tomto článku Zmluvy nižšie a záväzok kupujúceho tovar od predávajúceho prevziať a predávajúcemu zaplatiť kúpnu cenu spôsobom uvedeným v tejto Zmluve.
2. Zmluvné strany sa dohodli, že tovar je definovaný v prílohe č. 2 tejto Zmluve, t.j. v ponukovom liste predávajúceho potvrdenom kupujúcim (ďalej aj „ponukový list“). Tým nie sú dotknuté ustanovenia VOP vzťahujúce sa k listine označenej ako kontrola projektu. 
		 
3. Pre vylúčenie všetkých pochybností, akékoľvek ďalšie práce vzťahujúce sa a/alebo súvisiace s tovarom, ktoré nie sú uvedené v tejto Zmluve vrátane prípadov zmeny technického riešenia tovaru z iných dôvodov ako na strane predávajúceho (napríklad zmena stavebných otvorov a pod.), je predávajúci povinný vykonať výlučne na základe 
· ďalšieho ponukového listu potvrdeného kupujúcim a/alebo 
· dodatku k tejto Zmluve, 
v ktorom zmluvné strany definujú cenu týchto ďalších prác, dobu vykonania ďalších prác a ostatné skutočnosti súvisiace s vykonaním ďalších prác ako napríklad vplyv vykonania ďalších prác na dobu dodania tovaru.
	V prípade, ak zmluvné strany z akýchkoľvek dôvodov nepodpíšu ďalší ponukový list resp. dodatok k Zmluve a predávajúci vykoná ďalšie práce, je predávajúci oprávnený zvýšiť kúpnu cenu o cenu ďalších prác podľa svojho cenníka aktuálneho v čase vzniku ďalších prác a kupujúci je povinný takto zvýšenú kúpnu cenu resp. ďalšie práce zaplatiť predávajúcemu; pre vylúčenie všetkých pochybností nie je predávajúci povinný kupujúceho na zvýšenie kúpnej ceny resp. cenu ďalších prác v tejto súvislosti vopred upozorniť. 
	Doba dodania tovaru sa v tomto prípade primerane predlžuje o dobu potrebnú na vykonanie ďalších prác. Tým nie je dotknutá zodpovednosť kupujúceho za škodu, ktorá tým vznikla predávajúcemu, a to najmä v súvislosti so zmenou technického riešenia tovaru. 
	Ustanovenie tohto bodu sa primerane použije aj v prípade vzniku potreby použitia iného alebo ďalšieho materiálu po podpise tejto Zmluvy z iných dôvodov ako na strane predávajúceho.
4. Zhotoviteľ je oprávnený poveriť vykonaním diela alebo jeho časti tretí subjekt (ďalej len „subdodávateľ“), prípadne do diela zapracovať komponenty zhotovené tretím subjektom, s čím objednávateľ udeľuje svoj bezvýhradný súhlas. Zhotoviteľ zodpovedá za plnenie poskytnuté subdodávateľom v celom rozsahu tak, akoby ho vykonával sám.



Článok III
Kúpna cena
1. Kupujúci je povinný zaplatiť predávajúcemu za tovar kúpnu cenu v celkovej výške {{CenaSDPH}}, - EUR s DPH. 
	Pre vylúčenie všetkých pochybností je kúpna cena položkovite rozdelená v ponukovom liste, a to ku každej časti tovaru.
2. Bezodkladne po podpise tejto Zmluvy je kupujúci povinný na účet predávajúceho uvedený v záhlaví Zmluvy zaplatiť predávajúcemu časť kúpnej ceny vo výške 100% z celkovej kúpnej ceny s DPH, čo predstavuje sumu {{PrvaPlatba}} -  EUR s DPH. 
3. Časť kúpnej ceny vo výške 100% z celkovej kúpnej ceny s DPH, čo predstavuje sumu {{PrvaPlatba}} - EUR s DPH, je kupujúci povinný zaplatiť predávajúcemu bezodkladne na účet predávajúceho uvedený v záhlaví Zmluvy po oznámení predávajúceho o zhotovení tovaru pre kupujúceho pred dodaním tovaru kupujúcemu. 
Predávajúci nie je povinný dodať zhotovený tovar kupujúcemu do  doby, kým kupujúci neuhradí časť kúpnej ceny podľa tohto bodu. Kupujúci je oprávnený po oznámení predávajúceho o zhotovení tovaru pred dodaním tovaru kupujúcemu, prísť na obhliadku zhotoveného tovaru ku predávajúcemu v termíne odsúhlasenom vopred s predávajúcim. Zaplatením časti kúpnej ceny vo výške 100% z celkovej kúpnej ceny s DPH v zmysle tohto bodu kupujúci zároveň vyjadruje súhlas s predávajúcim prevedenou kvalitou tovaru.  
4. V prípade, ak predávajúci nemôže plniť svoje povinnosti zo Zmluvy najmä, ak predávajúci nemôže zhotoviť tovar pre kupujúceho, z dôvodov nepripravenosti stavby alebo z iných dôvodov ako na strane predávajúceho, je kupujúci povinný zaplatiť predávajúcemu zvyšok kúpnej ceny podľa bodu 3 tohto článku Zmluvy, a to i napriek tomu, že tovar predávajúci nedokončil. Po odpadnutí prekážky, ktorá bránila v plnení povinností predávajúceho, je predávajúci povinný tieto svoje povinnosti splniť, najmä tovar zhotoviť a dodať ho kupujúcemu. 
5. V prípade, ak sa zmluvné strany dohodnú na ďalších prácach v zmysle článku II bod 3 Zmluvy, je kupujúci povinný zaplatiť predávajúcemu zálohu na cenu ďalších prác vo výške určenej predávajúcim, a to na základe výzvy predávajúceho. Do času zaplatenia zálohy na cenu ďalších prác zo strany kupujúceho nie je predávajúci povinný pokračovať vo vykonávaní ďalších prác a ani v zhotovovaní tovaru.
	Ustanovenie tohto bodu sa primerane použije aj v prípade vzniku potreby použitia iného alebo ďalšieho materiálu po podpise tejto Zmluvy z iných dôvodov ako na strane predávajúceho.
6. V prípade omeškania kupujúceho so splnením akéhokoľvek peňažného záväzku alebo jeho časti voči predávajúcemu, je kupujúci povinný zaplatiť predávajúcemu zmluvnú pokutu vo výše 0,09 % z dlžnej sumy za každý deň omeškania so splnením peňažného záväzku alebo jeho časti až do zaplatenia. Predávajúci je oprávnený popri zmluvnej pokute požadovať aj náhradu škody spôsobenej porušením povinnosti kupujúceho plniť záväzky voči predávajúcemu riadne a včas a kupujúci je povinný vzniknutú škodu predávajúcemu zaplatiť popri zmluvnej pokute.
7. V prípade omeškania kupujúceho s úhradou kúpnej ceny alebo jej časti voči predávajúcemu o viac ako 30 dní, je predávajúci oprávnený od Zmluvy odstúpiť. Kupujúci je v prípade omeškania s úhradou kúpnej ceny alebo jej časti voči predávajúcemu o viac ako 30 dní povinný zaplatiť predávajúcemu zmluvnú pokutu vo výške 25 % z kúpnej ceny s DPH a v prípade odstúpenia od Zmluvy predávajúcim je kupujúci povinný vrátiť predávajúcemu predávajúcim poskytnuté alebo vykonané plnenie alebo zaplatiť jeho cenu, a to podľa určenia predávajúceho vzhľadom na to, že predávajúci nedokáže plnenie vykonané alebo poskytnuté kupujúcemu vždy ďalej využiť (plnenie je vyrábané výlučne pre kupujúceho). Predávajúci je oprávnený popri zmluvnej pokute požadovať aj náhradu škody spôsobenej porušením povinnosti kupujúceho plniť záväzky voči predávajúcemu riadne a včas a kupujúci je povinný vzniknutú škodu predávajúcemu zaplatiť popri zmluvnej pokute.


Článok IV
Miesto dodania tovaru a čas zhotovenia a dodania tovaru
1. Miesto dodania tovaru je uvedené v ponukovom liste. 
2. Predávajúci je povinný zhotoviť tovar najneskôr do 12-14  týždňov od 
· zaplatenia časti kúpnej ceny v zmysle článku III bod 2 zo strany kupujúceho,
· potvrdenia resp. odsúhlasenia kontroly projektu diela resp. tovaru oboma zmluvnými stranami.
3. Predávajúci je povinný dodať tovar kupujúcemu do 14 dní od zaplatenia časti kúpnej ceny podľa článku III bod 3 zo strany kupujúceho.
4. V prípade, ak nastanú okolnosti podľa článku III bod 4 Zmluvy, je čas zhotovenia a dodania tovaru oprávnený jednostranne určiť predávajúci.
5. Pri nadrozmerných sklách v súvislosti s predmetom kúpnej zmluvy si predávajúci vyhradzuje právo dodatočne potvrdiť termíny zhotovenia nadrozmerných skiel kupujúcemu čo nemá vplyv na dohodnuté termíny dodania diela.


Článok V
Ostatné ustanovenia
Predávajúci zodpovedá za bezpečnosť a ochranu zdravia vlastných zamestnancov.  


Článok VI
  Ochrana osobných údajov
1. V súvislosti s podpísaním a plnením tejto Zmluvy zároveň dochádza k spracúvaniu osobných údajov fyzických osôb, a to v prípade, ak pôsobia v pozícii štatutárneho orgánu právnickej osoby podpisujúceho túto Zmluvu alebo ak podpisujú túto Zmluvu ako fyzická osoba – podnikateľ. Podpisom tejto Zmluvy vyššie uvedené fyzické osoby vzájomne potvrdzujú, že boli zo strany druhej zmluvnej strany informované o spracúvaní jej osobných údajov a o jej právach s tým súvisiacich v súlade s Nariadením Európskeho parlamentu a Rady (EÚ) 2016/679 o ochrane fyzických osôb v súvislosti so spracovaním osobných údajov a o voľnom pohybe týchto údajov.
1. Všetky informácie o spracúvaní osobných údajov a o právach dotknutej osoby v prípade, ak je prevádzkovateľom osobných údajov predávajúci, má dotknutá osoba vždy prístupné na internetovej stránke predávajúceho: 
https://www.eurookna-kunaj.sk/ochrana-osobnych-udajov, ako aj v priestoroch sídla predávajúceho.


	Článok VII
	Záverečné ustanovenia
1. Meniť alebo doplňovať obsah tejto Zmluvy je možné len písomnou formou; tým nie je dotknuté ustanovenie článku II bod 3 tejto Zmluvy ani iné ustanovenia Zmluvy, z ktorých vyplýva možnosť zmeny Zmluvy bez osobitného písomného dodatku k Zmluve.
2. Právne vzťahy vzniknuté z tejto Zmluvy alebo súvisiace s touto Zmluvou sa riadia právnym poriadkom Slovenskej republiky bez použitia kolíznych noriem, a to najmä zákonom č. 513/1991 Zb. Obchodný zákonník. 
3. Zmluva nadobúda platnosť a účinnosť dňom jej podpísania oprávnenými zástupcami oboch zmluvných strán.
4. Kupujúci svojím podpisom zároveň potvrdzuje prevzatie príloh Zmluvy, ktoré sú uvedené pod podpisom zmluvných strán a oboznámenie sa s týmito prílohami Zmluvy. 
5. Zmluva je vypracovaná v dvoch vyhotoveniach, pričom každá zmluvná strana obdrží po jednom originálnom vyhotovení.

		                         	                
	Predávajúci:

V Štrbe, dňa  {{DatumPodpisu}}
	Kupujúci:

V {{MiestoPodpisu}}, dňa{{DatumPodpisu}}

	

________________________
Stolárstvo u Kunaja, s.r.o.
Martin Smoleňák, konateľ


	

________________________
 {{Objednavatel}}
 {{Zastupeny}}






Prílohy:	
Príloha č. 1: Všeobecné obchodné podmienky predávajúceho
Príloha č. 2: Ponukový list potvrdený kupujúcim
Príloha č. 3: Interná smernica kvality predávajúceho
Príloha č. 4: Poučenie o právach dotknutej osoby
Príloha č. 5: Neobsadené


